வேலூர் மாவட்ட முதன்மைக்கல்வி அலுவலரின் செயல்முறைகள்

ந.க.எண். 1774/ஆ1/2020, நாள் 28.04.2021

- - -

|  |  |
| --- | --- |
| பொருள் : | பள்ளிக்கல்வி - அரசு/ அரசு உதவிபெறும் பள்ளிகள் - 2020-21ஆம் கல்வியாண்டு - ஆசிரியர்களுக்கு சில அறிவுரைகள் வழங்குதல் - சார்ந்து. |

- - -

 2020-21ஆம் கல்வியாண்டில் கோவிட்-19 பெருந்தொற்று பரவலின் காரணமாக 1 முதல் 8ஆம் வகுப்பு வரை கல்வி பயிலும் மாணாக்கர்கள் நேரடியாக பள்ளிக்கு வந்து கல்வி கற்கும் சூழல் நாளது வரை ஏற்படவில்லை. 9 முதல் 11ம் வகுப்புகளுக்கு பள்ளிகள் துவக்கப்பட்டு கோவிட்-19 நோய் தொற்று அதிகரித்ததால், 22.03.2021 முதல் பள்ளிகள் மூடப்பட்டன. 12ஆம் வகுப்பு மாணவர்களுக்கு வகுப்புகள் நடத்தப்பட்டு செய்முறைத்தேர்வுகள் நிறைவு பெற்றுள்ள நிலையில் 05.05.2021 அன்று தொடங்க இருந்த பொதுத்தேர்வு கோவிட்-19 நோய் பரவல் காரணமாக ஒத்திவைக்கப்பட்டுள்ளது. எனினும் 12ஆம் வகுப்பு மாணவர்களுக்கு பொதுத்தேர்வு குறித்து மறு அறிவிப்பு வரும் வரை அவர்களை பொதுத்தேர்வுக்கு தயார் செய்தல் வேண்டும். மேலும், ஏனைய வகுப்பு மாணவர்கள் கற்றல் இடைவெளியின்றி பயில்வதை உறுதிசெய்யும்பொருட்டு Bride Course Material மற்றும் Work book வழங்கப்பட்டு, இது தொடர்பான நிகழ்ச்சிகள் கல்வி தொலைக்காட்சியில் தினசரி ஒளிபரப்பு செய்யப்படுகிறது.

 இந்த சூழ்நிலையில், அனைத்து அரசு/அரசு உதவிபெறும் பள்ளிகளில் பணியாற்றும் ஆசிரியர்கள் வருகின்ற 01.05.2021 முதல் பள்ளிகளுக்கு வர தேவையில்லை எனத் தெரிவிக்கப்படுகின்றது. மாணவர்களுக்கு மேற்காண் வழிகளில் அனுப்பும் பயிற்சிகளுக்கான விடைத்தாட்களை சரிபார்த்து தேவையான வழிகாட்டுதல்களை ஆசிரியர்கள் மாணவர்களுக்கு வழங்க அரசு/ அரசு உதவிபெறும் பள்ளிகளின் தலைமையாசிரியர்கள் தக்க நடவடிக்கை மேற்கொள்ள அறிவுறுத்தப்படுகிறார்கள்.

 அடுத்த கல்வியாண்டிற்கு பள்ளிகளை தயார் செய்யும் பொருட்டும், அதற்கான ஆயத்தப்பணிகளை மேற்கொள்ளும் பொருட்டும், மாணவர்களுக்கான மேற்கண்ட பயிற்சிகளை ஆய்வு செய்து அதற்கான தொடர் நடவடிக்கை எடுக்கும் பொருட்டும் 2021 மே மாத கடைசி வாரத்தில் ஆசிரியர்கள் பள்ளிகளுக்கு வருகைபுரிய வேண்டிய நிலை ஏற்படும் எனவும், இதற்கான அறிவிப்பு தனியே வெளியிடப்படும் எனவும் தெரிவிக்கப்படுகிறது.

**இணைப்பு : இயக்குநர் அவர்களின் செயல்முறைகள்**

 முதன்மைக்கல்வி அலுவலர்,

 வேலூர்

பெறுநர்

அனைத்து அரசு/ அரசு நிதியுதவிப்பள்ளி

தலைமையாசிரியர்கள்